E-SPORT: Norsk toppspiller går til nytt superlag - Gamer.no
Norsk toppspiller går til nytt superlag
Team Kinguin bekrefter oppkjøpet av Håvard «rain» Nygaard og flere internasjonale stjerner.
OPPDATERING 5. mai: Tirsdag formiddag ble det klart. Team Kinguin er organisasjonen som har stått bak oppkjøpet av Håvard «rain» Nygaard og kapringen av de andre internasjonale stjernene. På sine hjemmesider sier Kinguin følgende:
– Adil «ScreaM» Benrlitom, Mikail «Maikelele» Bill, Håvard «rain» Nygaard, Alexander «SKYTTEN» Carlsson og Ricardo «Fox» Pacheco har alle signert avtaler med Team Kinguin for å begynne den nye reisen mot flere turneringstitler.
– Vi er også fornøyd med å rapportere at vi kom til enighet med LGB eSports om å kjøpe Håvard «rain» Nygaard. Alle de andre spillerne ble plukket opp gratis. Vi ønsker å støtte alle spillerne igjennom hele 2015 og har som mål å få til et laghus i fremtiden.
Mandag kveld ble det klart at Håvard «rain» Nygaard er kjøpt ut fra kontrakten sin med LGB eSports. Det har vært ryktet i flere uker at en ukjent organisasjon har vist interesse for den norske storspilleren. Forrige uke gikk LGB ut for å bekrefte interessen rundt spilleren sin, men avslørte heller ikke da hvilken organisasjon det var snakk om.
I en pressemelding på sine hjemmesider, skriver LGB eSports følgende:
Preben «prb» Gammelsæter (reserve)
Kristoffer «Mystic» Michelsen (reserve)
– På vegne av LGB eSports bekrefter vi at en avtale om å frigi Håvard «rain» Nygaard fra sin kontrakt med oss. Håvard har vært en meget bra spiller for LGB og har representert organisasjonen på en utmerket måte. Håvard blir frigitt fra sin kontrakt med umiddelbar virkning for å spille med sitt nye lag. Vi ønsker han og hans nye organisasjon alt godt i fremtiden.
LGB står dermed igjen med bare tre aktive spillere i lagoppstillingen sin, men det er ventet at erstatterne vil bli annonsert fortløpende. Det regnes med at både Preben «prb» Gammelsæter og Kristoffer «Mystic» Michelsen som har figurert sammen med laget vil bli de to nye spillerne.
Returnerer den gamle stormakten?
Alexander «SKYTTEN» Carlsson
I følge en rapport som ble lagt ut på Vakarm.net for to uker siden, ønsker det gamle storlaget SK Gaming å returnere til Counter-Strike. Mikail «Maikelele» Bill og Adil «ScreaM» Benrlitom var lenge navngitt som de to som stod bak det internasjonale laget.
Bill gikk så langt som å kommentere denne saken, der han bekreftet at de var interesserte i å kjøpe ut Nygaard fra sin LGB-kontrakt.
– Jeg har vært i kontakt med Scream lenge og vi har diskutert forskjellige spillere. Jeg har fulgt med på Nygaard i lengre tid, og i min korte periode i LGB ble jeg kjempeimponert av han. Han er fortsatt under kontrakt med LGB, men om ting går etter planen så spiller han sammen med oss.
Benrlitom har også vært sentral i anskaffelse av spillere, og i oppstarten av dette prosjektet. På spørsmål fra Vakarm.net svarte Benrlitom følgende.
– Som dere alle vet har jeg representert Epsilon alene i over to måneder. Jeg ønsker veldig sterkt å komme tilbake til den profesjonelle delen av Counter-Strike. Topplagene i Frankrike er stabile og sterke for øyeblikket, så jeg ser nå på muligheten for et internasjonalt lag. Organisasjonsvalget er ikke bestemt enda, men Epsilon er en mulighet, og SK Gaming er en annen.